【戰況S2-1】蘇兆輝呢鋪威盡 爆冷捧英國一千堅尼！
2024年05月05日 23:11
東網電視
更多新聞短片
S2-1新市場英國一千堅尼一級賽1600米草地直路賽，繼昨晚二千堅尼爆完，今晚又爆個石破天驚，大熱門「下凡先姬」跑唔入三甲，反而係敗走香港嘅蘇兆輝，憑住韋利安訓練的「女君」，一舉攻下此場英國經典賽，此亦為神鞭輝英國復出後首項一級賽勝仗！
呢場中段時，黎敏滔策騎的「好地利」，曾一度透出以為勝局在望，但去到最後50米風雲色變，蘇兆輝「女君」及馬昆「開運符」拍住力追，兩位鞭王纏鬥，最終蘇兆輝啄贏而回，為幕後拎到279萬港元頭馬獎金，自己都袋27萬，堅係豐收！「女君」上年一出即勝後，再出三級賽得季軍，今日升呢贏埋一級賽，此駒為油王名下，父系為「皇僕」，未知會唔會向雌馬3冠次關哩半英國橡樹大賽進軍呢？
S2-1賽果：4-6-8-15
二重彩賽果：4-6(最後賠率402)